
EI  moll  d'un  port.  És  nit.  Ratlla  dura  de  la  pedra  del  moll. 
Ombres  feixugues  de  vaixells.  Pals  negres  tancant  l'horitzó, 
com  una  reixa.  Damunt  cada  pal  una  estrella.  Fanals  verds  i 
vermells  com  ulls  de  monstre.  Neden  en  les  aigües  negres 
fílagarces  de  resplandor  d'estrelles,  de  llum  verdosa  i  verme- 
lla. Silenci.  Un  home,  un  ombra  assegut  en  un  amarrador. 
En  els  punys  closos  reposa  la  cara  esblanqueïda.  Passa 
una  dona  amb  un  vestit  color  taronja.  El  mira.  S'apropa. 
Li  diu: 

Ella 
Ei,  tu! 

Ell 
No  ei  conec. 

Ella 
Ets  un  mariner? 

Ell 
Que  se  í'en  dona? 

Ella 
Que  fas? 

Ell 
Res. 

Ella 
Esperes? 

Ell 
No. 

Ella 
Vols  venir? 

Ell 

Aon? 

Ella 

Amb  mi. 

Ell 

Per  què? 

Ella 

Tu  diràs. 

Ell 

No'í  conec. 

Ella 

Prou.  Sóc  en  íofs  els  porls. 

Ell 

I  a  tof  arreu  dius  el  maíeix? 

Si. 

Ella 
Ell 

No  vinc.  Guaiío  les  llums  de  la  ciuíaí,  i  mes 

enllà 

les  de  les  mun- 

tanyes. 

Ella 

Semblen  estrelles. 

^ 

Ell 

Saps  el  que  és  poesia? 

Ella 

M'han  prosíituií  íanis  poetes 

... 
Ell 

Els  has  estimat? 

Ella 

No.  Em  plau  Un  carboner  que'm  fa  cridar 
quin  blau.  {s'ha  badat  l'escot  del  vestit) 

quan 

m'abraça.  Mira 

Ell  (sense  moure's) 

És  fosc. 

Ella 
Toca. 

Ell 
La  teva  carn  té  fredor  de  carn  morta. 

Ella  {ananí-se'rí) 
Bèstia! 

Ell 
He  vist  terres  enceses  color  de  taronja...  He  vist  terres  glaçades 
que  semblaven  de  vidre... 

Ella.  {girant  el  cap) 
Em  cridaves?... 

Ell 

No  ho  sé!  Tal  vegada  t'he  cridat  sense  sentir-me  a  mi  mateix. 

Ella 
Ets  boig. 

Ell 

Cridem  moltes  coses  que  no  voldríem  sentir-les.  I  d'altres  que 
de  tant  que  les  sentim  en  voler  cridar-les  no  tenim  veu.  {es  sent 
plorar  lluny  un  acordeó) 

Ella 

Sents? 

Ell 

Homes  del  Nord!...  Quan  canten  diries  que  ploren.  Enyoren  la 
boira. 

Ella 
Vina.  Beurem  ginebra  que  encén  les  entranyes. 

Ell 
Bec  la  frescor  de  la  nit.  De  cara  a  la  terra  té  regust  de  pols  mu- 
llada. De  cara  a  la  mar  és  salabrosa  com  la  pell  d'una  dona  a 
l'esriu. 

Ella 
La  meva  pell  té  tots  els  gustos. 

Ell 
Però  íc  blancor,  d'estrella  morta. 

Ella 
Si  la  conegucssis  m'esíimaries. 

Ell 
Una  hora. 

Ella 
Una  hora  d'esíimar  val  per  toia  la  vida. 

Ell 
El  desig...  una  mar  desconeguda...  La  possessió...  sempre  de- 
cepciona...  Després  el  record...  Un  neguil!  Finalment  l'oblidar... 

Ella 
I  recomençar  després... 

Ell 
Exploracions...  exploracions... 

Ella 
Saber  coses  noves. 

Ell 
Inquicíut  de  diversitat.   No.    Vull  el  port.  És  repòs.  I  sempre 
igual. 

Ella 
Jo  també  voldria  reposar... 

Ell 
Seu  a  la'  meva  vora. 

Ella 
Em  parlaràs  de  les  terres  que  has  vist? 

Ell 
No. 

Ella 
De  les  estrelles? 

Ell 
No. 

Ella 
Aixís  al  teu  costat,  encara  estaré  més  sola. 

Ell 
Mai  com  en  el  silenci  es  sent  la  companyia. 

Ella 
{Asseient-se  a  terra  ben  aprop  d'ell)  Vols  que  posi  el  cap  a  la 
teva  falda? 

Ell 
Si  t'agrada... 

Ella  (fent-ho) 
Ja  no  canten... 

Ell 
Ara  és  quant  jo  sento  la  cançó. 

Ella 
En  la  teva  vida  deu  haver-hi  un  gran  misteri. 

Ell 
La  mar,  sempre...  I  els  ports...  Res  mes.  . 

Ella 
Saps  històries  de  pirates  i  sirenes? 

Ell 
Si  no  les  sé  puc  invcntar-les. 

Ella 
No  n'has  vist  mai? 

Ell 

Son  mentida. 

Ella 
Jo  sé  qui  les  ha  vist.  Jo  sé  qui  ha  anat  amb  els  pirates  {ell riu) 

Ell 
Qui? 

Ella 
Un  home  molt  vell,  molt  vell,  que  roda  pel  port... 

Ell 
I  si  jo  en  fós  un? 

Ella 
M'has  dit  que  ja  no  n'hi  havien... 

Ell 
Qui  sap? 

Ella 
De  ser-ho  no  parlaries  de  les  estrelles... 

Ell 
Les  estrelles  són  els  ulls  dels  morís  que  em  miren  acusant-me. 
{riu). 

Ella 
No  les  diguis  aquestes  coses... 

Ell 
Per  què? 

Ella 
Perquè  em  farà  por  mirar  el  cel... 

Ell 
Però  encara  el  mires? 

E  la 
Si. 

Ell 
Com  et  dius? 

Ella 
Immaculada... 

Ell 
{Apartant-la  sense  violència  i  restant  dret)  Vesl 

Ella 
Em  deixes? 

Ell 
Si.  Tu  al  moll  ..  Jo  a  la  mar...  Trobar-nos...  Partir...  Tu  en  ter- 
ra... Jo  cmbarcrTt...     ontemplar  les  mateixes  estrelles...  Per  mi 
íu  pots  ésser  de  lluny  la  si  ena...  Jo  per  tu...  el  pirata... 

Ella 
Emporta-t-em. 

Ell 
No...  Sents?  Tornen  a  cantar.  Ves.  Podràs  beure  ginebra... 

Demà  tornaré... 


Ella 


Elí, 


ja  haurà  xiulat  la  sirena...  Ja  seré  mar  endins. 

Ella 
Fes-me  un  petó... 

Ell 
Tan  se  val.  .  (Ella  li  fa  llarg,  furiós,  sense  despendres  í/'Ell; 
mentres  estan  abrassaís,   entren  dos  carboneis  bruts,   negies, 
mig  despullats,  gaiiebé  embriacs). 

Un  carboner 
Ei,  part  hi  vulll 

I  jo... 

L'Immaculada!... 
Nostra! 
Amb  tots  dos! 
Fora  el  mec! 
Deixeu- la. 
No  vull!... 


L'altre 
Un  carboner 

L'altre 

Un  carboner 

L'altre 

Ell 

Ella 


Un  carboner 
{Agafant- la  per  un  braç)  Tira! 

L'altre 
Als  taulons! 

Ell 
{Llençant  el  capot  que  duia  i  restant  un  mariner  tot  blanc)  Ets 
meva!  {D'una  empenta  tira  a  terra  a  un  dels  carboners,  i  es 

llença  contra  l' al  fre  que  s' enduia  la  dona  cl  avant- li  un  ganivet 
al  costat.  El  carboner  cau) 

Un  carboner 

Ah! 

L'altre  (fugint) 

Han  morí  un  homel  Socors!  Socors!... 

Ell 

Ara  pots  anar-íe'n!  (salta  el  moll  i  desapareix) 

Ella  (seguint-lo) 
Amb  íul  Amb  fui...  (Com  si  res  sona  al  lluny  l'acordeó). 


II 


Qecó  de  port  ple  de  sol.  Munts  de  taronges  fent  piràmides 
molt  altes.  Darrera,  uns  vaixells  blancs,  amb  veles  blanques, 
damunt  la  mar  blava  i  el  cel  més  blau.  Dues  noies,  una  ves- 
tida color  de  fulla  de  taronger,  l' altre  color  de  fulla  seca,  fulla 
de  taidor,  color  de  novembre.  Pai Ien  triant  taronges.  Brunz 
la  llum  com  eixam  d- abelles  furioses. 

La  verda 
Nedàvem.  Frec  a  frec...  Va  intentar  besar-me. 
La  de  color  de  fulla  seca 
A  mi,  el  seu  bes,  em  va  fer  un  fill. 

La  verda 
Vareig  íirar-li  un  grapat  d'aigua  als  ulls. 

La  de  COLOR  de  FULLA  SECA 

El  meu  fill,  en  néixer,  era  vermell  com  les  taronges. 

La  VERDA 

Llavores  em  va  abraçar  i  van  cruixir  els  meus  ossos. 

La  DE  COLOR  DE  FULLA  SECA 

El  meu  fill  es  va  arrugar  com  una  taronja  pansida...   I  es  va 
morir. 

La  VERDA 

Tenia  les  dents  tan  blanques  que  enlluernaven. 
La  de  color  de  fulla  seca 
Jo  vaig  plorar  llàgrimes  més  amargues  que  l'aigua  de  la  mar. 

La  vewda 
Els  ulls  li  lluen  com  l'cscaía  dels  peixos. 

La  de  color  de  fulla  seca 
I  qui  era? 

La  verda 
No  ho  sé.  En  terra  un  mariner  íof  vestit  de  blanc. 

La  de  color  de  fulla  seca 
El  meu  també  era  un  mariner  tot  blanc. 

La  verda 
M'hauria  estimat!... 

La  de  color  de  fulla  seca 
Va  estimar-me. 

La  verda 
I  no  l'he  visí  més! 

La  de  color  de  fulla  seca 
Ni  jo... 

La  verda 
Era  el  mateix? 

La  de  color  de  fulla  seca 
No  ho  sé...  Era  ell!... 

La  verda  (amb  il•lusió) 
Era  ell!... 

La  de  color  de  fulla  seca  (resignada) 
Triem  taronges!.,. 

La  verda 
Triem!...  (canta) 

Mariner,  bon  mariner 
torneu-me  en  terra... 

(Venen  Dos  mariners  de  guerra  anglesos,  amb  les  calces 
blanques  i  les  casaques  vermelles,  la  cara  encesa  i  el  cabell 
loig) 

Els  anglesos 
Orange!,..  Orange!.  ,  (riuen  fortament)  Eh!...  Eh!,. 

La  verda 
Una  dotzena...   No  s'en  fa  menys...   (li  senyala  el  compte  amb 
els  dits.  Riuen  els  anglesos). 

Els  anglesos 

Oh!  yes!...  (La  de  color  de  fulla  seca  tria  les  taronges  i  les 
posa  a  les  mans  d'un  anglès,  mentres  La  verda  discuteix  amb 
l'alíie  que  li  ensenya  monedes,  i  riu) 

La  verda. 
No  cèntims...   plata...  A\xò...  {l'anglès  alçant  una  ma  amb  un 
duro  i  reculant) 

No!... 


L'anglés 


La  verda  (rient) 
No...  Dues  pessetes.  Au,  ja  està  bé. 

L'anglés 

{Se  les  deixa  pendre  i  al  mateix  temps  li  fa  un  petó)  All  rigth! 
(riuen  tots  tres.  Surt  un  vell,  molt  vell,  que  els  detura) 

El  vell 
Ei!  Veniu...  Sé  unes  mocetes!...  De  confiança  {mímica  descrip- 
tiva) 

Els  anglesos 
{Passen  davant  d'ell  rient  i  li  tiren  una  taronja.  Desapareixen) 

El  vell 

Anglesos!...  Lladres  de  mar!...  Empaitaven  els  negrers...  Pre- 
nien el  barco...  penjaven  als  tripulants  per  fer  justícia...  i  ana- 
ven a  Amèrica  a  vendre  els  negres. 

La  verda 
Ei,  vos...  l'home,  què  rondineu? 

El  vell 
Per  tots  els  ports  del  mon  he  vist  casaques  vermelles. 

La  de  color  de  fulla  seca 
I  no  heu  conegut  un  mariner  iot  blanc? 

El  vell 
He  conegut  negres   i   xinesos  de  color  d'oli  ..  i  esquimals  me- 
nuts que  pudien  d'una  hora  1  uny. 

La  verda 
Un  mariner  blanc... 

La  de  color  de  fulla  seca 
El  meul... 

El  vell 
En  tots  els  ports  hi  ha  un  mariner  blanc  que  enamora  les  do- 
nes. Però  és  un  fantasma...  sabeu?  Quan  en  el  port  es  troba 
una  dona  morta  al  moll,  o  surant  damunt  les  aigües  és  que  l'ha 
mort  el  fantasma...  el  mariner  blanc  de  tots  els  ports  Desapa- 
reix sens  deixar  rastre... 

La  de  color  de  fulla  seca 
El  meu  era  de  carn  i  ossos...  Va  fer-me  un  fill. 

El  vell 
1  on  el  tens? 

La  de  color  de  fulla  seca 
Es  va  morir!  (silenci) 

El  vell 
Tots  els  fills  dels  esperits  es  moren..  No  son  res..  Fum!... 
Boira...  Escuma... 

La  verda 
El  meu  era  un  home.  Cremaven  els  seus  llavis. 

El  vell 


On  estava  embarcat? 
No  ho  sé!... 


La  verda 


El  vell 
És  en  tots  els  vaixells  i  no  és  en  cap...  Passa  per  tots  els 
ports...  Deixa  com  a  record  unes  dones  plorant  o  una  dona 
morta...  (riu).  Per  ací  en  ve  un!... 

La  verda  (veient-lo  venir) 
El II  {lli  corre) 

La  de  color  de  fulla  seca 
(Igual)  Ell! 

Ell  {deturant-se  entremig  d'elles) 
No  us  conec!  (Silenci.  El  vell  els  contempla  i  riu) 

La  verda 
No  cís  íu? 

La  ds  color  de  fulla  seca 
Aquell?... 

Ell     • 
No  he  esíaf  mai  en  aquest  porí...  Fins  ara. 

La  verda 
{Amb  pena)  No?... 

La  db  color  de  fulla  seca 
{Amb  desolació)  No!... 

Ell 
Jamaü. . .  (Un  llarg  silenci.  Per  la  palanca  d'un  vaixell  bJanc, 
pugen  un  seguit  d'homes  amb  samaireta  i  calces  de  fil.  Posat 
hi  era  tic.  Fan  com  un  fris...  Pas  rítmic...  Blancs  com  les  ve- 
les blanques  damunt  el  cel  blau.  Silenci). 

El  vell 
Mariner  blanc.  Fanfasma...  En  iots  els  ports  i  enlloc  del  mon. 
Al  revés  dels  anglesos  ..  Casaques  color  de  llagostabuUida..  En 
tols  els  ports  i  en  totes  les  mars...  (anant-se n).  Oh  anglesos!... 
Sé  unes  mocetes...  Així...  així...  I  fan...  (se'n  va.  Altre  silenci) . 

La  verda 
Àixís  no  ets  íu  qui  em  va  besar? 

La  de  color  de  fulla  seca 
No  ets  el  pare  del  meu  fill  mori?  (tia  entrat  Ella,  la  del  vestit 
color  de  tai  on  ja) 

Ella  {abraçant-lo) 
És  cl  meu!  (Pausa  llarga.  Sona  molt  lluny  una  sirena) 

Ell 
De  ningú.  Perquè  cal  partir...  partir  sempre... 

Ella 
Després  del  que  vas  fer  per  mi  la  nií  passada? 

La  verda 
(Baixet,  repenjant-se  en  la  seva  companya)   Un  mariner   com 
tu  va  esíimar-me... 

La  de  color  de  fulla  seca 
Un  mariner  com  íu  va  fer-me  mare. 

Ella 
Ets  íu,  íu...  qui  per  mi  va  matar  un  home... 

Ell 
lo...  No  us  conec... 

La  verda 
Ni  a  mi? 

La  de  color  de  fulla  seca 
No  fas  memòria? 

Ella 
Aquesta  nií  passada...  Un  morí!... 

Ell 
S'emporta  la  nit  a  tanta  gent!,.. 

Ella 
T'estimo...  Vina!... 

La  de  color  de  fulla  seca  (plorant) 
No  em  coneix! 

La  verda 
Tal  vegada  som  nosaltres  les  qui  no'I  coneixen  .. 

Ella 
Deixeu-lo...  Ens  lliga  la  sang... 

La  de  color  de  fulla  seca 
No  és  ell!... 

La  verda 
No  és  ell?... 

La  de  color  de  fulla  seca 
I  com  s'hi  assembla!... 


Vinal... 
Un  fill!.. 
Un  bes!. 

La  verda 

La  de  color  de  fulla  seca 

La  verda 


Ella  (amh  força) 
Es   meu!,..   Meu!...   Fora!...  (Qepenjant-se  l'una  amb  l'altra 
s'en  van  plorant,  fins  desaparèixer  rera  els  munís  de  taronges. 
Altre  silenci.  La  del  vestit  color  de  taronja  s'ha  abraçat  al 
mariner  blanc.  El  port  sembla  adormit  sota  el  sol.  Diu:) 

Ell 
Per  què  m'esíimes,  si  no  saps  encara  qui  soc? 

Ella 
El  carboner...  Per  mi,  el  mataves... 

Ell 
Tal  com  un  panivet.  qui  estripa  el  negre  vel  de  la  nií...  Rera 
l'estrip  surt  una  estrella...  Tu!... 

Ella 

M'esíimes... 

Ell 
Les  estrelles  no  es  poden  abastar...  N'hi  ha  que  es  perden  en 
un  abís  de  dol. ..N'hi  ha  que  cauen  dins  de  la  mar  que  les  ofega... 

Ella 
Parles  com  si  cantessis... 

Ell 
Mai  es  te  una  esírella  al  palmell  de  la   ma,  que  semblaria  una 
moneda. 

Ella 
Jo  seré  el  que  vulguis... 

Ell 
Paríir...  Tornar...  El  porí..   Vení...  carbó...  veles...  blanc,  blau  i 
verí...  Un  gallareí  que  es  gronxa  com  una  nau  fa  adéu..    Una  si- 

rena,  que  xiula,  i  la  ciutat  que  es  fa  petita;  la  mar  que  creix,  la 
quietul  tan  ampla...  i  el  vol  d'una  gavina  que  es  desmaia... 
I  després  vela  nit...  estrelles  .,  lluna.,  reflectint  sobre  cl  llom 
de  les  onades...  I  aquella  solitut  profunda  on  cauen  els  pensa- 
ments, com  gotes  que  no  sonen  ..  per  que  el  pou  no  té  fons... 
I  vé  llavores  el  recordar...  Un  port...  nit  negra...  pedres  de  car- 
bó, sang  i  un  mort...  després  cl  dia...  Taronja  d'or  el  sol,  munts 
de  taronges,  com  espurnes  que  sobre  el  moll  rodolen...  Veles 
blanques,  vaixells  tots  blancs,  i  una  dona  color  fofa  ella  de  ta- 
ronja... I  ets  tu...  I  et  veig  dins  de  la  nif  immòbil  ..  I  les  consíela- 
cions  et  fan  corona...  Amor  de  tots  els  ports,  fruita  rocnfa... 
brasa  que  ets  la  frescor  àcida  aguda  en  les  genives...  on  jo  sen- 
to l'ànima...  Enyorar...  desitjar...  Perquè  t  estimo,  seràs  sols  el 
desig,  dins  de  la  meva  vida...  El  port,  repòs...  la  mar  dormida... 
que  no  s'abasta  mai...  Però  la  vida,  és  tota  en  un  desig  .  Es- 
colra,  escolta:  Per  què  t'estimo  tant,  mai  pots  ser  meva. 
(Ella  cau  abraçada  als  seus  genolls.  Per  la  palanca,  com  un 
fris,  baixen  els  homes  blancs,  amb  saques  de  blat  damunt 
l'esquena). 


III 


Punta  de  l'escullera,  braç  que  la  teiia  allarga  dins  la 
mar,  ma  gasiva  que  vol  tancai  les  onades,  enoime  braç  d'un 
nedador  monstruós.  Amaga  el  port  tan  pregonament  que  no 
surten  ni  els  pals  dels  vaixells.  Més  enllà  l'immensitat,  de- 
serta, inquieta  de  la  mar  lliure.  Posta  de  sol.  Aigües  d' un 
verd  profund,  cel  violat,  reflexes  d'un  vermell  fosc.  Paret 
d'una  barraca  miserable,  amb  els  vitralls  d'una  finesírota  en- 
cesos com  un  ull  malalt...  Abans  d  obrir- se  la  cortina  ressò 
pregon  i  llunyà  de  canonades.  Ha  partit  l'esquadra.  Després, 
silenci  i  solitut.  Ella  immòbil,  contempla  la  mar  amb  els  bra- 
ços caiguts.  Després  surt  El  vell  de  la  bariaca. 

El  vell 
Ha  parfií  l'esquadra... 

Ella 
Si... 

El  vell 
I  el  ícu  mariner  blanc... 

Ella 

No  ho  sé! 

El  vell 
Que  fas  doncs? 

Ella 
Respirar  l'alenada  de  la  mar...  Seníir-me  més  sola. 

El  vell 
Torna  terra  endins...  Al  moll...  À  les  íabernes... 

Ella 
Ara  no  podria... 

El  vell 
Per  què? 

Ella 
Per  què  ell  no  hi  és... 

El  vell 
Qui  sap? 

Ella 
Sabeu  com  es  diu? 

El  vell 
No;  però  tant  se  val...  Dona-li  el  nom  que  ei  faci  més  il•lusió. 

Ella 
I  si  el  crido  i  no  em  respon? 

El  vell 
Totes  les  veus  són  en  el  vent...  Se  les  emporta  lluny... 

Ella 
Allà  on  ell  vol,  no  on  voldria  el  meu  desig... 

El  vell 
Per  totes  les  criatures  de  la  terra  hi  ha  una   paraula  que  les  fa 
deturar. 

Ella 
Però  jo  no  sé  la  que  detura  a  n'ell...  Ni  el  seu  nom. 

El  vell 
Totes  les  persones  nades  tenen  dos  noms:  El  que  els  han 
posat  els  homes  i  cl  que  tanca  la  veritat  de  la  seva  manera  d'és- 
ser... El  primer  no  vol  dir  res.  .  Es  sent  quan  un  vol  sentir-lo. 
Però  l'aitre  és  tot  poderós...  El  que  el  sap,  en  dir-lo,  s'apodera, 
de  la  persona  o  de  la  cosa.  Hi  ha  paraules  d'aquesta  mena  que 
fan  més  por  que  la  mort. 

Ella 
I  vos  en  sabeu?... 

El  vell 
De  saber-ne,  seria  ric,  poderós,  jove...  i  no  soc  res. 

Ella 
(Amb  ràbia)  Llavors  son  mentida...  « 

El  vell 
No.  Tots  ho  sabem  que  hi  son,  però  cal  endevinaries.  I  provant 
de  fer  ho  hi  ha  qui  com  jo  es  passa  iota  la  vida...  per  morir  en 
un  rccó  de  moll. 

Ella 
Com  em  moriré  jo,.,  esperant... 

El  vell 
Endevinar?... 

Ella 
(Amb  desesperació  reconcentrada)  No.  Al  qui  potser  s'en  ha 
anat. 

El  vell 
Les  dones  que  estimen  als  que  s'en  van  sòn  unes  desgraciades. 

Ella 
Però  els  qui  s'en  van,  són  els  que  s'estima  amb  tota  la  vida, 

El  vell 
Sóc  molt  vell...  1  parlant  amb  tu,  vé  el  record  i  m'ofega...  Tam- 
bé he  viscut  jo...   Però  quan  recordo  vull  oblidar...    Si  tingués 
diners,  beuria...    ^ 

Ella 
(Li  dona  unes  monedes)  Teniu. 

El  vell 
(Les  pren  i  am  nt  a  la  barraca  diu:)  Són  calentes...  escalfor  de 
jaç,  de  pell  de  dona.  Tebior  d'un  niu  per  on  han  passat  molts 
ocells,  sens  fer  hi  estada...  Jo  fos  com  tu!...  Guanyaria  per 
ofegar-me  amb  vi,  ja  que  la  mar  no'm  vol...  (Com  si  llencés 
una  escupinada)  Eh!...  (s'en  va). 

Ella 
(Amb  un  crif  con fingut)  No'm  de'weul   No...   (Pel  seu  dariera 
lia  sortit  el  mariner  blanc.  Ell) 

Ell 
Soc  a  la  teva  vora. 

Ella 
Tul...  No  has  partit?  L'esquadra... 

Ell 
Les  fumeres,  son  allà,  al  horitzó...  Jo  ací  a  la  teva  vora... 

Ella 
M'estimes...  Anem  doncs. 

Ell 
No  encara... 

Ella 
Tinc  una  cambra  que  només  té  porta.  No  dona  enlloc  del  mon. 

Ell 
No  té  finestra  que  guaiti  el  cel  o  bé  la  mar? 

Ella 
No.  Tanco  i  el  mon  tot  queda  fora... 

Ell 
És  un  sepulcre... 

Ella 
No...  no... 

Ell 
El  meu  desig  hi  enterraríem  i  la  teva  il•lusió... 

Ella 
Per  què  tornaves? 

Ell 
Per  què  soc  un  esclau. 

Ella 
Meu? 

Ell 
No...  És  la  força  del  desig  la  que  em  lliga. 

Ella 
Pren-me...  pren-me...  sadolla  el  teu  desig... 

Ell 
I  quan  ho  estigui,  a  la  mar. 

Ella 
No! 


poema  de  port  27 

Ell 
Perquè? 

Ella 
Jo'm  faré  ícva,  però  íu  seràs  meu  per  sempre...  (va  entenebrint- 
se  el  cel) 

Ell 
Calla!...  No  senfs  les  veus  de  l'horirzó  com  criden?  Sirenes  de 
la  mar...  Veus  poderoses   desconegudes,  temptadores... 

Ella 
Mira'm...  I  no'n  tinc  prou  del  teu  mirar...  Ni  encara  que'm  tor- 
nis a  besar...  Vull... 

Ell 
Ara,  ara  ets  feliç...  Desitjant... 

Ella 
Tenint!... 

Ell 
No.  Deixa'm...  M'espera  el  meu  vaixell,..  Dintre  la  fosca  partirà 
silenciós...  I  jo  en  la  popa  veuré  els  llums  de  la  terra  com  s'a- 
paguen. Et  sabré  entremig  d'ells...  Amb  quanta  força  picarà  el 
cor  dintre  del  pit!...  Llavores  t'estimaré  com  mai.  Tot  per  no 
haver-te  tinguí... 

Ella 
No...  Maleïda  la  mar  sigui   si   et  dona  aquest  neguit.  Tota  la 
meva  vida  et  vol.    Si   m'abandones...   Mira...  Porto  un  punyal. 
(el  mostra) 

Ell 
Fa  temps,  vaig  veure  una  noia  que  va  matar-se...  Al  pit  hi  duia 
un  punyal  com  el  teu...  Anava  blanca...  i  semblava  dormir,  i  el 
punyal  era,  clavat  damunt  del  cor,  una  creu  negra,  entre  els 
lliris  dels  pits...  Una  creu  negra...  que  tenia  entre  els  braços  una 
rosa  de  sang...  (es  senten  sirenes  de  vaixells  molt  llunyanes) 

Ella 
Em  mataré  si  em  deixes... 

Ell  {alueinat) 
Passa  el  meu  vaixell  entre  les  ombres...  porta   les  veles  blan- 
ques, fantasmals,  obertes  com  unes  ales...  Ha  posat  la   proa  a 

les  estrelles  que  iot  just  apunten  a  a  frec  de  l'horiízó...  No  pots 
compendre  el  goig  del  meu  sofrir.  Navegar  en  cerca  d'alló  que 
no  es  coneix,  i  al  ser  a  l'aigua,  cremar  encès  de  desig  per  quan 
es  deixa...  Per  tu! 

Ella  {reconcentrada) 
Em  mataré... 

Ell 

Ja  vinc,.,  sirenes,  veus  de  neguit...  il•lusions,  fanfasmes...  ja 
vinc... 

Ella  (més  fort) 
Em  mataré... 

Ell 

Només  la  vida  es  tanca  en  el  desig...  Tenir  es  morir-se...  In- 
quietnt...  inquie'ut...  ventada  dels  esperits...  (es  tira  com  un 
nedador  d'un  salt  a  l'aigua,  Ella,  desesperada  es  clava  el 
punyal  al  pit,  caient  morta.  Sonen  les  veus  de  les  sirenes  om- 
plint l'espai,  amb  una  estianya  harmonia,   dolorosa  i  gegant) 

Ella 

Amb  tu!...  (cau.  Després  la  veu  de  les  sirenes  es  va  afeblint, 
sense  callar,  però.  És  nit  i  dalt  del  cel  lluen  estrelles;  pel  fí- 
nestralot  de  la  barraca  surt  una  claror  vermella  que  il•lumina 
la  morta.  Segueixen  greus  i  fondes  les  veus  de  les  siienes.  El 
vell  embriac,  surt  de  la  barraca,  tintinejant,  s'adona  de  la 
morta  i  diu  rient) 

El  vell 

Té,  pobrisona!...  S"ha  adormit  esperant  damunt  les  pedres 
aquell  mariner  blanc...  No  saps,  beneita,  que  aquest  no  torna 
mai?...  Apa...  Reposa  el  cap  als  meus  genolls...  Ves  perquè 
porta  una  creu  sobre  el  pit...  Si  ara  fos  morta...  Deu  l'hagi  per- 
donat! ..  to  hom  diria...  Deu  l'hagi  perdonat!...  Calleu  sirenes, 
que  s'ha  adormit  la  noia 


(Està  assegut  a  terra  amb  el  cap  de  la  morta  a  la  falda.  El 

plany  de  les  sirenes,  greu  i  apagat,  creix  omplint  el  cel  les 
veus  poderoses,  com  si  udolessin  tots  els  vaixells  de  totes 
les  mars  del  mon.  Poc  a  poc  la  cortina  es  tanca.) 

